נבחרת ישראל בכדורגל נשים

נבחרת ישראל בכדורגל נשים (נקראת על ידי ההתאחדות גם בשם נבחרת הנשים) היא נבחרת כדורגל הנשים הלאומית של מדינת ישראל, המנוהלת על ידי ההתאחדות לכדורגל בישראל. סגל הנבחרת מורכב ממיטב שחקניות הכדורגל המחזיקות באזרחות ישראלית. מאמן הנבחרת הוא זה שבוחר את סגל השחקניות ומדריך אותן לקראת המשחקים הבינלאומיים. המאמן ממונה על ידי ההתאחדות לכדורגל בישראל, הגוף המנהלי החולש על הכדורגל בישראל בכלל ועל נבחרות ישראל בפרט. כיום מתמודדת נבחרת ישראל בשני מפעלים בינלאומיים, שהם מוקדמות גביע העולם בכדורגל ומוקדמות אליפות אירופה בכדורגל. לקראת תחילת העשור השני של המאה ה-21 חל שיפור במעמדה של הנבחרת, אך למרות זאת היא מעולם לא הצליחה להעפיל לטורניר בינלאומי גדול. הדירוג הנוכחי של נבחרת ישראל ברשימת הדירוג של פיפ"א, הוא המקום ה-70 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 53 נמדד לראשונה במרץ 2017, והדירוג הכי נמוך 76 נמדד לראשונה במרץ 2022. בשנות ה-70 של המאה ה-20 החלו לקום בישראל מספר קבוצות כדורגל לנשים. מכיוון שבאותם ימים לא התקיימה פעילות של ליגה מסודרת, רובן שיחקו רק במשחקי ידידות והתפרקו תוך מספר שנים. בתקופה זו אף נוסדה נבחרת לא-רשמית לנשים, שערכה את משחקה הראשון ב-27 באוגוסט 1977 נגד הולנד, בו הפסידה 12-0. רק עשרים שנים לאחר מכן - בעקבות חוקיה של פיפ"א, הוקמה ב-1997 נבחרת רשמית לנשים, שהייתה כפופה להתאחדות לכדורגל בישראל. לתפקיד מאמן הנבחרת מונה רוני שניידר, והסגל כלל בין היתר את השחקניות איריס אברהם, שרון טובול, מיטל דיין, נתי חג'ג', אורלי נבעה, פרחיה ביבי וסילבי ז'אן. המפעל הראשון בו לקחה הנבחרת חלק היו מוקדמות גביע העולם 1999. משחק הבכורה הרשמי של הנבחרת התקיים ב-2 בנובמבר 1997 באצטדיון העירוני בת ים, נגד רומניה, ובו הפסידה ישראל 7-0. את הקמפיין סיימה הנבחרת עם שבעה הפסדים וניצחון אחד - 0-5 על בוסניה והרצגובינה שהיה גם הניצחון הראשון של הנבחרת. את שער הבכורה של הנבחרת במשחק בינלאומי הבקיעה אורלי נבעה במשחק הידידות מול טורקיה שנערך ב-9 בפברואר 1998 בישראל ובו הפסידה הנבחרת 5-2. בתחילת 2004 החליף אלון שרייר את רוני שניידר בעמדת המאמן. במוקדמות אליפות אירופה 2005 השיגה ישראל את ניצחון השיא שלה - 1-12 על אסטוניה, במשחק בו הצטיינה סילבי ז'אן שכבשה חמישייה. בקמפיין זה סיימה הנבחרת במקום השני בבית. לאחר קמפיין מוקדמות אליפות אירופה 2009 שבו סיימה הנבחרת במקום האחרון בבית עם נקודה אחת בלבד, הוחלט על ידי יושב ראש ההתאחדות לכדורגל לסיים את תפקידו של מאמן הנבחרת אלון שרייר, ולמנות במקומו את מאיר נחמיאס. שרייר מצדו טען כי פוטר ללא סיבה ואף תבע את ההתאחדות. בספטמבר 2014, במסגרת מוקדמות גביע העולם 2015, הפתיעה ישראל וניצחה 0-1 את דנמרק, שנחשבת לאחת מהנבחרות הבולטות באירופה. בסופו של דבר, ישראל סיימה את הקמפיין במקום הרביעי, והניצחון על דנמרק נחשב לאחד מהישגיה הטובים ביותר אי פעם. ב-24 ביוני 2019 מונה שחקן העבר ומאמן השוערים בהווה, גבי בורשטיין להיות מאמן הנבחרת. ב-20 באוגוסט 2019 קיימה הנבחרת משחק ידידות מול קבוצת צ'לסי האנגלית מליגת הפרמייר ליג לנשים (קבוצת הנשים של המועדון צ'לסי) באצטדיון המושבה בפתח-תקווה, כשבמשחק נכחו 8,534 צופים ובכך נשבר שיא הצופים למשחק כדורגל נשים בישראל. ב-25 בפברואר 2021 ספגה הנבחרת את הפסדה הגדול ביותר במשחק רשמי, 0-12, במחזור האחרון של מוקדמות אליפות אירופה בכדורגל נשים, לנבחרת איטליה. את הקמפיין סיימה הנבחרת במקום החמישי מתוך שש נבחרות ששיחקו בבית. ב-28 ביולי 2021 מונה כדורגלן העבר שאימן קבוצות גברים בליגת העל בכדורגל, גילי לנדאו, להיות המאמן הלאומי של נבחרת הנשים. אולם ב-17 במאי 2022 פוטר המאמן גילי לנדאו על ידי ההתאחדות לכדורגל, עקב מחלוקת מקצועית בינו לבין השחקניות כפי שנטען להתאחדות על-ידיהן. ב-31 במאי 2022 מונה ארז בלפר למאמן הנבחרת לשלושת המשחקים שנותרו עד סיום הקמפיין, אך בפועל המשיך לאמן את הנבחרת למשך כל קמפיין משחקי ליגת האומות 2023. 1991 - לא נרשמה 1995 - לא נרשמה 1999 עד 2023 - לא העפילה 1984 עד 1997 - לא נרשמה 2001 עד 2022 - לא העפילה נכון ל-4 ביוני 2024. להלן סגל נבחרת ישראל במסגרת מוקדמות יורו 2025. כדורגל נשים בישראל נבחרת ישראל בכדורגל (נבחרת הגברים בגיל בוגרים) מדיה וקבצים בנושא נבחרת ישראל בכדורגל נשים בוויקישיתוף נבחרת הנשים, באתר ההתאחדות לכדורגל בישראל ברוך שי‏, הקבוצה הכי סודית בארץ, באתר וואלה, 1 ביוני 2004 https://www.football.org.il/association/aboutassociation/faq/nationalteamfaq/ דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל תולדות כדורגל הנשים בישראל מוקדמות אליפות אירופה נשים: ישראל - בוסניה, עמוד המשחק באתר ההתאחדות ידידות נשים: טורקיה - ישראל, עמוד המשחק באתר ההתאחדות מה אתה יודע? חידון טריוויה, באתר ynet, 15 בספטמבר 2002 תשובות: כדורגל ישראלי, באתר ynet, 4 בספטמבר 2002 נבחרת הנשים מבססת את מעמדה במוקדמות היורו- עם ניצחון כמו בליגה ליאור וייץ‏, נשים: הנבחרת הביסה את אסטוניה 1:12, באתר וואלה, 9 במאי 2004 ברוך שי‏, הקבוצה הכי סודית בארץ, באתר וואלה, 1 ביוני 2004 איזי עין דור, געגועים לסילבי ז'אן, באתר ynet, 4 ביולי 2008 נועם שרביט, ‏עוד מכה לאבי לוזון: מאמן נבחרת הנשים בכדורגל תובע מההתאחדות 600 אלף שקל, באתר גלובס, 16 בדצמבר 2008 כדורגל נשים: ניצחון חוץ מרשים לנבחרת ישראל בדנמרק, באתר וואלה, 17 בספטמבר 2014 לירן ביטון, נבחרת ישראל וצ'לסי שברו את שיא הצופים למשחק נשים בארץ, באתר ynet, 20 באוגוסט 2019 ההפסד הכי גבוה במשחק רשמי: נבחרת הנשים הובסה 12:0 באיטליה, באתר וואלה, 24 בפברואר 2021 ליאור ברטל, ‏כדורגל: גילי לנדאו מונה למאמן נבחרת הנשים של ישראל, באתר דבר העובדים בארץ ישראל, 28 ביולי 2021 גידי ליפקין, רשמית: לנדאו לא ימשיך כמאמן נבחרת הנשים, באתר ynet, 17 במאי 2022 גידי ליפקין, הפשרה בקרקס: ארז בלפר מאמן נבחרת הנשים, באתר ynet, 31 במאי 2022 רשימת הופעות - נבחרת לאומית נשים, באתר ההתאחדות לכדורגל בישראל רשימת כיבושים - נבחרת לאומית נשים, באתר ההתאחדות לכדורגל בישראל UEFA.com, The official website for European football, UEFA.com (באנגלית)